

STROKOVNI SVET REPUBLIKE SLOVENIJE ZA ŠPORT

Masarykova cesta 16, 1000 Ljubljana T: 01 400 54 14

F: 01 400 53 21

E: strokovnisvet-sport-mizs@gov.si

Številka: 013-67/2021/83 Datum: 17. 12. 2021

**ZAPISNIK**

**19. REDNE SEJE STROKOVNEGA SVETA REPUBLIKE SLOVENIJE ZA ŠPORT**

**Datum seje:** torek, 14. 12. 2021

**Trajanje seje:** od 13:00 do 14:45

**Kraj izvedbe:** Ministrstvo za izobraževanje, znanost in šport, Velika dvorana, Masarykova cesta16, Ljubljana

**Prisotni člani:** Sašo Norčič, dr. Boro Štrumbelj, Janez Urbanc, mag. Peter Škerlj, mag. Katja Koren Miklavc, mag. Lovrencij Galuf, mag. Samo Logar, Uroš Zupan, Blaž Perko, dr. Franci Petek, dr. Marko Šibila, Vladimir Sitar.

**Odsotni člani:** mag. Polona Rifelj, Matevž Jug, mag. Janez Sodržnik, mag. Stanko Glažar, mag. Matej Jamnik (vsi opravičeno).

**Drugi prisotni:** dr. Mojca Doupona, generalna direktorica Direktorata za šport,

mag. Mojca Pečnik Ternovšek, vodja sektorja pri Direktoratu za šport, Mirko Jurjavčič, Košarkarska zveza Slovenije,

Zvijezdan Mikić, tajnik Strokovnega sveta.

Predsednik Strokovnega sveta RS za šport (v nadaljnjem besedilu: SSRSŠ) je uvodoma pozdravil vse navzoče ter podal poročilo, da je na seji navzočih dvanajst (12) članic in članov Strokovnega sveta RS za šport s čemer je skladno s 25. členom Poslovnika SSRSŠ zagotovljeno veljavno odločanje Strokovnega sveta RS za šport (SSRSŠ).

**Sprejem dnevnega reda**

V nadaljevanju je predsedujoči predstavil predlog dnevnega reda, kot sledi:

1. Obravnava zapisnikov prejšnjih sej SSRSŠ.
2. Poročilo o realizaciji sklepov prejšnjih sej SSRSŠ.
3. Letni program športa na državni ravni za leto 2022 – predlogi SSRSŠ.
4. Razno.

Nato je predsedujoči odprl razpravo na temo predlaganega dnevnega reda. Ker predlogov za spremembo dnevnega reda ni bilo, je predsednik dal na glasovanje

# Sklep 19/251:

**Strokovni svet RS za šport potrdi z dnevni red 18. redne seje, kot sledi:**

1. **Obravnava zapisnikov prejšnjih sej SSRSŠ.**
2. **Poročilo o realizaciji sklepov prejšnjih sej SSRSŠ.**
3. **Letni program športa na državni ravni za leto 2022 – predlogi SSRSŠ.**
4. **Razno.**

|  |  |  |  |  |
| --- | --- | --- | --- | --- |
| Glasovalo: 12 | Za: 12 | Proti: 0 | Vzdržani: 0 | Sklep sprejet: DA |

**Ad. 1) Obravnava zapisnikov prejšnjih sej SSRSŠ**

Predsednik je odprl točko ter predal besedo tajniku SSRSŠ. Z. Mikić je povedal, da do današnjega dneva ni prejel pripomb na poslane osnutke zapisnikov preteklih sej SSRSŠ, zato se zapisniki na podlagi četrtega odstavka 27. člena Poslovnika strokovnega sveta RS za šport štejejo za potrjene.

Predsednik je nato odprl razpravo na temo zapisnikov 18. redne seje ter od 12. do 18. dopisne seje. Ker se k razpravi ni prijavil nihče dal na glasovanje

# Sklep 19/252:

**Strokovni svet RS za šport se seznani z zapisniki naslednjih sej:**

* **18. redne seje z dne 15. 6. 2021, kot sledi iz priloge,**
* **12. dopisne seje z dne 1. 7. 2021, kot sledi iz priloge,**
* **13. dopisne seje z dne 27. 8. 2021, kot sledi iz priloge,**
* **14. dopisne seje z dne 7. 9. 2021, kot sledi iz priloge,**
* **15. dopisne seje z dne 15. 9. 2021, kot sledi iz priloge,**
* **16. dopisne seje z dne 24. 9. 2021, kot sledi iz priloge,**
* **17. dopisne seje z dne 4. 11. 2021, kot sledi iz priloge,**
* **18. dopisne seje z dne 26. 11. 2021, kot sledi iz priloge.**

|  |  |  |  |  |
| --- | --- | --- | --- | --- |
| Glasovalo: 12 | Za: 12 | Proti: 0 | Vzdržani: 0 | Sklep sprejet: DA |

**Ad. 2) Poročilo o realizaciji sklepov prejšnjih sej SSRSŠ.**

Predsednik je odprl točko ter predal besedo tajniku SSRSŠ. Z. Mikić je povedal, da iz priloženega poročila izhaja, da so bili vsi sklepi s prejšnjih sej uresničeni oziroma, da sklepa 12/156 in 12/157 še nista uresničena.

Predsednik je nato odprl razpravo. V razpravi je sodeloval B. Perko, U. Zupan, dr. Doupona, mag. Galuf. Po razpravi je predsednik dal na glasovanje

# Sklep 19/253:

**Strokovni svet RS za šport se seznani z realizacijo sklepov prejšnjih sej na dan 8. 12. 2021, kot sledi iz priloge.**

|  |  |  |  |  |
| --- | --- | --- | --- | --- |
| Glasovalo: 12 | Za: 12 | Proti: 0 | Vzdržani: 0 | Sklep sprejet: DA |

in

# Sklep 19/254:

**Strokovni svet RS za šport predlaga Direktoratu za šport MIZŠ, da dodatno vsebinsko pojasni pobudo Strokovnega sveta RS za šport iz sklepa št. 17d/233 na način, da se MJU predlaga sistemizacijo delovnega mesta vrhunski šport in strokovni delavec v športu, ki bo izenačila tako pogoje za zaposlitev kot zahteve delovnega mesta vrhunskih športnikov in strokovnih delavcev zaposlenih v javni upravi.**

|  |  |  |  |  |
| --- | --- | --- | --- | --- |
| Glasovalo: 12 | Za: 12 | Proti: 0 | Vzdržani: 0 | Sklep sprejet: DA |

**Ad. 3) Letni program športa na državni ravni za leto 2022 – predlogi SSRSŠ**

Predsednik SSRSŠ je odprl točko, predstavil vsebino točke ter povabil predsednico Komisije za strategijo in financiranje športa mag. Katjo Koren Miklavec, da predstavi predloge za spremembe ter dopolnitve Pravilnika o sofinanciranju izvajalcev letnega programa športa na državni ravni.

Mag. Koren Miklavec je povzela delo Komisije za strategijo in financiranje športa SSRSŠ in ožje delovne skupine, ki je sodelovala pri pripravi predloga, ki so ga člani SSRSŠ prejeli v obravnavo. V ožji delovni skupini so sodelovali mag. Koren Miklavec, B. Perko, U. Zupan, M. Jurjavčič, Poudarila je, da predlogi zasledujejo dve bistveni spremembi: izboljšanje razmerja med razredi športnih panog in sicer prvega razreda v odnosu do drugega razreda ter sprememba vrednotenja uspešnosti športnikov skozi kategorizacijo v kolektivnih panogah na enak način, kot je to urejeno za vrednotenje modelu vrednotenja športnih panog v razredih (s koeficientom 0,33).

Nato je M. Jurjavčič podrobneje predstavil predlog sprememb in dopolnitev Pravilnika o sofinanciranju izvajanja letnega programa športa na državni ravni. Povedal je, da delovna skupina pri predlogu za spremembo razmerij med razredi športnih panog ni dosegla soglasja zaradi česar je v obravnavo dala dva predloga in sicer da je razmerje med športi iz prvega razreda in drugega razreda v razmerju 2:1 ali 2:1,25.

Predsednik je nato odprl razpravo. V razpravi so sodelovali: V. Sitar, dr. Štrumbelj, mag. Koren Miklavec, dr. Šibila, U. Zupan, mag. Logar, dr. Petek, J. Urbanc, B. Perko, M. Jurjavčič. Po razpravi je predsednik dal na glasovanje

# Sklep 19/255:

**Strokovni svet RS za šport, na predlog Komisije za strategijo in financiranje športa, daje pobudo Direktoratu za šport MIZŠ, da pripravi predlog sprememb in dopolnitev Pravilnika o sofinanciranju izvajanja LPŠ na državni ravni, kot sledi iz priloge.**

|  |  |  |  |  |
| --- | --- | --- | --- | --- |
| Glasovalo: 12 | Za: 5 | Proti: 6 | Vzdržani: 1 | Sklep sprejet: NE |

Nato je predsednik povabil mag. Galufa, da utemelji predloge sklepov Komisije za športne dejavnosti.

Mag. Galuf je naprej predstavil in utemeljil predlog sklepa na temo kataloga upravičenih stroškov, ki ga je Komisija za športne dejavnosti obravnavala na dopisni seji, ki se je iztekla v po ponedeljek, 13. 12. 2021 zaradi česar je bilo to dodatno gradivo članom SSRSŠ dostavljeno še le v ponedeljek.

Predsednik je nato odprl razpravo. Ker se k razpravi ni prijavil nihče je predsednik dal na glasovanje

# Sklep 19/256:

**Strokovni svet RS za šport predlaga Direktoratu za šport MIZŠ spremembo Kataloga upravičenih stroškov letnega programa športa na državni ravni v letu 2022 na način, da se:**

* **za področje LPŠ2-Delovanje NPŠZ, LPŠ3-Delovanje nacionalnih športnih zvez na področju prostočasne športne vzgoje otrok in mladine, LPŠ3-Delovanje nacionalnih športnih zvez na področju obštudijske športne dejavnosti, LPŠ4-Delovanje nacionalnih športnih zvez na področju športne rekreacije ter LPŠ6-Delovanje OKS- ZŠZ ter ZŠIS-PK odpravi omejitev do katere je možno črpati odobrena sredstva za strošek plač in drugih povračil stroškov dela,**
* **za področje LPŠ15a-Priprave in nastopi državnih članskih reprezentanc zgornja meja do katere je možno črpati odobrena sredstva za strošek plač in drugih povračil stroškov dela dvigne iz 20% na 30%.**

|  |  |  |  |  |
| --- | --- | --- | --- | --- |
| Glasovalo: 11 | Za: 11 | Proti: 0 | Vzdržani: 0 | Sklep sprejet: DA |

Mag. Galuf je nato utemeljil predlog Komisije za športne dejavnosti za povečanje sredstev za programe športa invalidov.

Predsednik je nato odprl razpravo. V razpravi so sodelovali: mag. Koren Miklavec, mag. Galuf, dr. Doupona. Po razpravi je predsednik dal na glasovanje

# Sklep 19/257:

**Strokovni svet RS za šport daje pobudo Direktoratu za šport MIZŠ, da za programe za šport invalidov v okviru Letnega programa športa za leto 2022 na programih Šport invalidov nameni za 25.000 EUR več sredstev oziroma skupaj 50.000 EUR.**

|  |  |  |  |  |
| --- | --- | --- | --- | --- |
| Glasovalo: 11 | Za: 7 | Proti: 0 | Vzdržani: 4 | Sklep sprejet: DA |

Mag. Galuf je predstavil predlog Komisije za športne dejavnosti za spremembe in dopolnitve izvajalcev letnega programa športa na državni ravni.

Predsednik je nato odprl razpravo. V razpravi je sodeloval B. Perko. Po razpravi je predsednik dal na glasovanje

# Sklep 19/258:

**Strokovni svet RS za šport daje pobudo Direktoratu za šport MIZŠ, da sproži spremembe in dopolnitve Pravilnika o sofinanciranju izvajanja LPŠ na državni ravni, kot sledi iz priloge.**

|  |  |  |  |  |
| --- | --- | --- | --- | --- |
| Glasovalo: 10 | Za: 2 | Proti: 0 | Vzdržani: 8 | Sklep sprejet: NE |

Mag. Galuf je predstavil predlog poziva Direktoratu za šport za .

Predsednik je nato odprl razpravo. V razpravi so sodelovali: dr. Doupona, mag. Koren Miklavec, mag. Galuf. Po razpravi je predsednik dal na glasovanje

# Sklep 19/259:

**Strokovni svet RS za šport pozove Direktorat za šport MIZŠ, da pripravi katalog upravičenih stroškov za Letni program športa na državni ravni za leto 2022 po predhodnem posvetovanju z upravičenci.**

|  |  |  |  |  |
| --- | --- | --- | --- | --- |
| Glasovalo: 11 | Za: 3 | Proti: 0 | Vzdržani: 8 | Sklep sprejet: NE |

**Ad. 7) Razno**

Predsednik je odprl točko ter povabil navzoče k podaji morebitnih mnenj oziroma predlogov.

Tajnik SSRSŠ je povedal, da je trenutno v obravnavi nekaj zadev, ki bi potrebovale obravnavo s strani SSRSŠ do konca leta ter napovedal dopisno sejo SSRSŠ (dve prošnji za podajo predhodnega mnenja v postopku kandidature za organizacijo mednarodnih tekmovanj v letu 2022 in prošnja za podaljšanje kategorizacije za enega športnika).

Dr. Štrumbelj je generalno direktorico vprašal, kdaj namerava Direktorat za šport podati v prehodno obravnavo LPŠ na državni ravni za leto 2022. Dr. Doupona je povedala, da bo LPŠ 2022 pripravljen za obravnavo do konca leta 2021.

Ker je bil dnevni red izčrpan, je predsednik sejo zaključil ob 14:45. Zapisal:

Zvijezdan Mikić Sašo Norčič

TAJNIK SSRSŠ PREDSEDNIK SSRSŠ